|  |  |
| --- | --- |
| Forum: | Brugerråd |
| Tid: | Mandag den 5. december 2016, kl. 17-19 |
| Sted: | Albertslund Stadion |
| Deltagere: | Jon Larsen, Lasse Langkjær, Jørn Jensby, Dorthe Johansen,  Raheel Asghar, Lennart Bjerring og Ole Lindholdt |
| Afbud: | Ingen |
| Referent: | Ole Lindholdt |

# Beslutningspunkter

## Godkendelse af referat og dagsorden

Godkendt

# Orienteringspunkter

**1. Budget 2017, centralisering –** Ole gennemgik budgetforslag og konsekvenser. Det endelige budget berører ikke Albertslund Idrætsanlæg, dog centraliseres bygnings- og teknisk vedligehold.

De foreslåede reduktioner/nedlæggelser af puljer på Fritidsområdet blev ikke godkendt, så der er ingen ændringer i puljer o.l..

Der er afsat 33 mio. i budget 2018/2019 til ny hal. Endvidere er der afsat kr. 500.000 i 2017 til endelig afklaring af behovet for en ny hal.

Der er i budget 2017 afsat kr. 500.000 til opfølgning på idrætshandlings plan, dvs mindre forbedringer af faciliteter. Brev udsendt 5.12.16

**2. Referat fra Idrætsrådets møde 1. december 2016**

Der blev talt om nye fodboldklubbers søgen af tider. Klubberne bliver foreslået at tage kontakt til en af de 3 nuværende klubber, da der er pladsproblemer.

Der var forslag om nye kriterier for uddeling af administrationstilskud – disse blev godkendt med en ændring til ”gælder alle foreninger med mere end 150 medlemmer” fra det foreslåede 300 medlemmer.

Der blev talt om Idræts facilitetsgruppens nyligt udsendte brev omkring de 500.000 til mindre forbedringer af idrætsfaciliteter – Jørn Jensby afleverede ansøgning om akustik i Toftekærhallen.

**3. Tagrenovering** – Tidsplanen for tagrenovering er stadig nogenlunde intakt, dog med 1. maj 2017 som afleveringsdag. Såfremt datoen ikke holder er der reserveret et stort telt til de 2 stævner som erstatning for den manglende hal. Ole er dog fortrøstningsfuld.

**4. Energinet Danmark:** Der holdes møde den 13.12 om nedgravning af kabler på Stadion.

**5. Åbningstider:** Åbningstider for 2017 blev udleveret.

**6. Nyt fra foreningerne:**

Håndbold, Dorte –Udfordret på haltid. Mange nye medlemmer, specielt på herresiden.

Badminton – John er ved at være klar – dejligt at høre. Lasse undersøger om der er problemer med låste døre på Herstedvester. Stor ros til Stadion fra stævne dag.

Cricket – Raheel noterede at der var sket vintersikring af deres net (løftes fra jorden) på træningsbanerne. Ser på nyt opholdsrum, da det gamle skur er ødelagt/råd o.l..

Startet nye samarbejder med nye klubber fra andre byer.

Rottefælder skal sættes op ved nuværende cricket hus.

Tennis – Takkede for et godt samarbejde og ønskede God Jul og Godt Nytår. Der var noget ukrudt på et par af banerne, ligesom jordbunken ved grusbanerne er et problem, når bolden ryger over nettet.

Senior Idræt – Berettede om nyt godt initiativ om genoptrænings hold, var dog usikker på om det blev til noget. Jørn var startet på 1. holdet til gymnastik – tillykke. Der afholdes Generalforsamling den 10. marts.

Hovedafdeling  **–** Der var en delkritik af AIF repræsentanternes manglende interesse i Idrætsrådet.

Jørn spurgte til bygningssyn af AIF klubhus – Ole undersøger.

Fodbold – Ønsker gangen rundt banerne ordnet. Var glad for koder til de nye døre.

Fodbold – Har fået pige hold, både U10 og U12 – meget engageret person som ankermand. Spurgte til ny resultattavle på Opvisningsbanen – Ole havde en stående, som fodbold er velkomne til at sætte op.

**6. Eventuelt** – Mødetider for 2017, alle dage kl. 17.00 – 19.00. Første gang 13. februar, 18. maj, 11. september og 14. december 2017.

Med venlig hilsen

Ole Lindholdt